Bodø rådhus

Bodø rådhus er en kommunal bygning i Bodø, som er kommunens politiske og administrative hovedkvarter. Rådhuset huser Bodøs bystyre, formannskap, samt enkelte andre kommunale organer. Bodø rådhus har adresse Kongens gate 23, og ligger i det sørlige sentrum av byen. I Rådhuskvartalet ligger også Norges Bank-bygningen samt en mindre park, og fra Rådhusets framside er det utsikt til Bodø domkirke og Bodø postkontor, samt Solparken med sine små paviljonger og basseng. Vest, nord og øst for Rådhuskvartalet ligger bygårder.

Gamle Bodø rådhus ble, som resten av byen, bombet 27. mai 1940 av tyskerne, og det ble ikke bygd noe nytt rådhus under tysk okkupasjon. I etterkrigstida skulle Bodø bygges opp igjen, og et sentralt spørsmål var hvilken arkitektonisk stilretning som skulle benyttes, og da stod offentlige bygg som rådhuset og domkirka sentralt i debatten. Det endte med at arkitektene Gudolf Blakstad og Herman Munthe-Kaas fikk oppdraget med å bygge rådhus og domkirke, samt post- og telegrafbygningen.

Nye Bodø rådhus ble offisielt åpnet 1. oktober 2019.

Referanser

Eksterne lenker 
 Bodø kommunes offisielle nettsider
 Nytt rådhus i Bodø - arkitektkonkurranse

Byggverk i Bodø
Bodø sentrum
Rådhus i Norge
Bygninger tegnet av Gudolf Blakstad
Herman Munthe-Kaas